Source: http://legislatie.just.ro/Public/DetaliiDocumentAfis/102862
Timestamp: 2019-10-20 07:04:32+00:00

Document:
LEGE 14 17/02/2009 - Portal Legislativ
LEGE nr. 14 din 17 februarie 2009pentru ratificarea Acordului de împrumut (Proiect privind completarea sprijinului financiar acordat de Uniunea Europeană pentru restructurarea agriculturii) dintre România şi Banca Internaţională pentru Reconstrucţie şi Dezvoltare, semnat la Bucureşti la 28 decembrie 2007
Publicat în MONITORUL OFICIAL nr. 125 din 2 martie 2009
Parlamentul României adoptă prezenta lege. + Articolul 1Se ratifică Acordul de împrumut (Proiect privind completarea sprijinului financiar acordat de Uniunea Europeană pentru restructurarea agriculturii), denumit în continuare Proiect, dintre România şi Banca Internaţională pentru Reconstrucţie şi Dezvoltare, semnat la Bucureşti la 28 decembrie 2007, denumit în cele ce urmează Acord, în valoare de 47,7 milioane euro echivalent. + Articolul 2 (1) Proiectul se realizează de către Unitatea de management al proiectului (UMP), înfiinţată în cadrul Agenţiei Naţionale de Cadastru şi Publicitate Imobiliară, precum şi de către actuala Unitate de management al proiectului privind modernizarea sistemului de informare şi cunoaştere în agricultură (UMP MAKIS) din cadrul Ministerului Agriculturii, Pădurilor şi Dezvoltării Rurale. Personalul acestora este salarizat în conformitate cu prevederile Ordonanţei de urgenţă a Guvernului nr. 52/1999 privind asigurarea unui cadru unitar pentru managementul proiectelor finanţate prin împrumuturi externe contractate sau garantate de stat, rambursabile sau nerambursabile, inclusiv privind plata specialiştilor români care îşi desfăşoară activitatea în cadrul unităţilor de management de proiect, cu modificările ulterioare, aprobată prin Legea nr. 172/2001. ... (2) Ministerul Finanţelor Publice va încheia cu Ministerul Administraţiei şi Internelor şi cu Agenţia Naţională de Cadastru şi Publicitate Imobiliară - pe de o parte - şi cu Ministerul Agriculturii, Pădurilor şi Dezvoltării Rurale - pe de altă parte - câte un acord subsidiar, prin care se vor stabili drepturile şi obligaţiile părţilor în aplicarea prevederilor Acordului. ... + Articolul 3Proiectul menţionat la art. 1 se va finanţa din următoarele surse: a) de la bugetul de stat, în limita echivalentului în lei al sumei de 38,244 milioane euro echivalent, prin prevederea sumelor necesare cu prioritate în bugetul anual al Agenţiei Naţionale de Cadastru şi Publicitate Imobiliară, prin bugetul Ministerului Administraţiei şi Internelor, pe toată durata implementării Proiectului; ... b) de la bugetul de stat, în limita echivalentului în lei al sumei de 9,456 milioane euro echivalent, prin prevederea sumelor necesare cu prioritate în bugetul anual al Ministerului Agriculturii, Pădurilor şi Dezvoltării Rurale, pe toată durata implementării Proiectului; ... c) din bugetul propriu al Agenţiei Naţionale de Cadastru şi Publicitate Imobiliară, în limita echivalentului în lei al sumei de 3,7 milioane euro echivalent, reprezentând cheltuieli cu personalul propriu desemnat pentru implementarea şi monitorizarea Proiectului, precum şi cheltuieli cu o serie de campanii publicitare. ... + Articolul 4Echivalentul în euro al surselor din care se asigură finanţarea Proiectului este cel valabil la data semnării Acordului şi poate fi ajustat cu diferenţele rezultate din actualizarea valorii totale a Proiectului, în funcţie de evoluţia indicelui preţurilor de consum total, comunicat de Institutul Naţional de Statistică şi - dacă este cazul - cu diferenţele rezultate din fluctuaţia de curs valutar. Diferenţele rezultate vor fi acoperite prin prevederea sumelor corespunzătoare în bugetele ordonatorilor de credite, pe propria răspundere a acestora. + Articolul 5Tragerile din contul împrumutului prevăzut la art. 1 se efectuează de către Ministerul Finanţelor Publice, în baza raportărilor Agenţiei Naţionale de Cadastru şi Publicitate Imobiliară, însuşite de Ministerul Administraţiei şi Internelor, precum şi în baza raportărilor însuşite de Ministerul Agriculturii, Pădurilor şi Dezvoltării Rurale, în calitate de ordonatori principali de credite bugetare, referitoare la cheltuielile eligibile efectuate în cadrul Proiectului, cu excepţia celor finanţate din bugetul propriu al Agenţiei Naţionale de Cadastru şi Publicitate Imobiliară. Sumele trase vor avea destinaţiile prevăzute de legislaţia în vigoare. + Articolul 6Plata serviciului datoriei publice aferent împrumutului, respectiv rambursarea acestuia, achitarea dobânzilor, comisioanelor şi a altor costuri aferente împrumutului, va fi asigurată din sume alocate anual de la bugetul de stat în bugetul Ministerului Finanţelor Publice - Acţiuni generale. + Articolul 7 (1) Se autorizează Guvernul României ca, prin Ministerul Finanţelor Publice, de comun acord cu Banca Internaţională pentru Reconstrucţie şi Dezvoltare, să introducă, pe parcursul utilizării împrumutului, în raport cu condiţiile concrete de derulare a Acordului, amendamente la conţinutul acestuia, care privesc realocări de fonduri, modificări în structură pe componente, precum şi alte modificări care nu sunt de natură să majoreze obligaţiile financiare ale României faţă de Banca Internaţională pentru Reconstrucţie şi Dezvoltare sau să determine noi condiţionări economice faţă de cele convenite iniţial între părţi. ... (2) Amendamentele la Acordul de împrumut, convenite cu Banca Internaţională pentru Reconstrucţie şi Dezvoltare, conform alin. (1), se vor aproba prin hotărâre a Guvernului. ... Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.PREŞEDINTELECAMEREI DEPUTAŢILORROBERTA ALMA ANASTASEPREŞEDINTELE SENATULUIMIRCEA-DAN GEOANĂBucureşti, 17 februarie 2009.Nr. 14.ACORD 28/12/2007

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7